יו-גי-הו! (משחק)
סוגי קלפים

למשחק הקלפים יש כמה סוגים של קלפים:
קלפי מפלצות – קלפים שונים של מפלצות שרובם יכולים לגרום נזק ליריב, וחלקם גם מסוגלים ליצור כל מיני אפקטים. הם מתאפיינים בסוג, רמה (מספר כוכבים), נקודות התקפה והגנה, ותכונה. יש להם כמה סוגים:
רגילים (normal monsters) – קלפים אלה חסרי יכולות חוץ מהתקפה והגנה. בעלי מסגרת צהובה. לדוגמה הקוסם האפל (dark magician).
בעלי יכולת (effect monsters) – קלפי מפלצות בעלי יכולות שימושיות. בעלי מסגרת כתומה. לדוגמה קאריבו (kuriboh).
ממוזגים (fusion) – קלפים שנוצרו בעזרת מיזוג קלפי מפלצת מסוימים, בין על ידי קלף מיזוג (למשל הקלף polymerization) ובין על ידי דרך מיוחדת ספציפית לאותה מפלצת, כדי ליצור מפלצת חדשה. בעלי מסגרת סגולה. לדוגמה הדרקון העליון כחול העין (blue eyes ultimate dragon). קלף כזה יפרט, לרוב, בדיוק מה ה"חומרים" הדרושים לצורך המיזוג, והאם ישנה דרך מסוימת לזמן אותו.
קלפי פולחן (ritual) – קלפים שנוצרו מפולחן על ידי קלפי קסם מיוחדים. בעלי מסגרת כחולה. לדוגמה "Black Luster Soldier"(החייל השחור הבוהק)
קלפי סינכרון (synchro) – נוצרים על ידי שליחת מפלצות משדרג + לא משדרג מאזור קלפי המפלצת אל בית הקברות. בעלי מסגרת לבנה-כסופה. לדוגמה Stardust Dragon (דרקון קוסמי).
משדרגים (Tuner) – תת-סוג של מפלצת. קלפים אלה מאפשרים יצירת מפלצת מתואמת. בעלי מסגרת צהובה או כתומה. לדוגמה "Junk Synchron".
קלפי XYZ – נוצרים על ידי הנחה של שתי מפלצות או יותר (בעלות אותה הרמה) אחת על השנייה ומעליהן מניחים את מפלצת ה-xyz. בעלי מסגרת שחורה. הכוכבים על הקלף בצבע כחול שחור והם נקראים דרגה, בניגוד לקלפי המפלצת האחרים, מצד שמאל לצד ימין מתחת לשם, ומעל לתמונת הקלף. לדוגמה Number 39: Utopia ("מספר 39: אוטופיה").
קלפי מטוטלת (pendulum) - אפשר לזמן קלפי מטולטלת בעזרת זימון רגיל, בו השחקן מזמן את המפלצת לאזור המפלצות, או זימון מטוטלת בו השחקן מזמן את המפלצת לאזור המטוטלת (נמצא בצידי אזור הקסמים והמלכודות) - וזאת בתנאי שהשלב של המפלצת נמצא בין שלבי המטוטלת של המפלצות באזור המטוטלת. לשם כך יש "לאזן" את המטוטלת על ידי הנחת קלפים בצידי האזור. קלפי מטוטלת נצחיים משום שאפשר לזמן אותם עוד ועוד מכיוון שכאשר משמידים מפלצת מטוטלת, המפלצת נשלחת ל"חפיסה הנוספת" (Extra Deck) במקום לבית-הקברות. לדוגמה Odd-eyes Pendulum Dragon.
למפלצות כאלו יש שני סוגים של יכולות מיוחדות. היכולת הרגילה רשומה באזור הרגיל בו מופיע תיאור הקלף והוא משפיע על התנהגות הקלף בזמן היותה באזור המפלצות. יכולת המטוטלת מופיעה מעליה, ומשפיעה על התנהגות הקלף בזמן היותו באזור המטוטלת.
קלפים שכאלו יכולים להיות, באותה מידה, גם קלפי מיזוג, סיינכרו, או XYZ, וכתוצאה מכך המסגרת שלהם מהווה מעבר צבעים בין ירוק לסגול/לבן-כסוף/שחור בהתאמה.
Link Monsters - קלפים שנוצרים בעזרת שליחה של כמות מסוימת וסוג מסוים של מפלצות לבית הקברות בהתאם לנדרש למשל: link 3, materials dark type dragons לקלפים האלו אין נקודות הגנה ורמה, ובמקום זה יש להם "דרגת לינק", דרגת הלינק שלהם קובעת כמה חיבורים יש להם החיבורים שלהם הם חיצי קישור המשמשים לזימון אקסטרה נוספים ניתן לזמן בחיצי הקישור שלהם אם חיצי הקישור פונים לאזור המפלצות הראשי לזמן מפלצות אקסטרה נוספות אם מפלצת לינק נמצאת באזור המפלצות הראשי ויש לה חצים שפונים לצדדים יהיה ניתן לזמן אקסטרה נוספת בצדדים המסומנים אם חיצי הקישור שלה פונים קלפי מטה והיא באזור המפלצות הראשי אז לא יהיה ניתן לזמן מפלצות אקסטרה במקומות האלה משום שהם פונים לקלפי הקסם והמלכודת והם לא נחשבים אותו דבר לגבי מפלצות באזור האקסטרה הנוסף עם חיצי קישור שפונים קלפי הצדדים לא יהיה ניתן לזמן במקום הזה לינק אם מפלצת באקסטרה וחיצי הקישור שלה פונים קלפי מטה כן יהיה ניתן לזמן אקסטרה נוספים.
Token - קלפי מפלצות חסרי אפקטים (בדרך כלל) אשר ניתנים לזימון על ידי אפקטים מסוימים. לדוגמה, ניתן לזמן 4 קלפי טוקן בעזרת קלף הקסם "Scapegoat". בעלי מסגרת אפורה. קלפים אלו לא נחשבים כחלק מחפיסה. ניתן להשתמש בכל קלף Token ללא תלות בקלף המזמן אותם.
קלפי קסם (spell cards) - קלפים שונים של קסמים שיש להם השפעות מיוחדות. עם מסגרת ירוקה. ניתן להפעיל אותם מהיד בתורך. יש כמה סוגים:
רגילים (normal spells) - בעלי השפעה רגילה.
מתמשכים (continues spells) - בעלי השפעה למספר ממושך של תורים או למשך כל המשחק (סימן "אינסוף" מופיע ליד סוג הקלף).
פולחן (ritual spell) - בעלי יכולת לזימון מפלצות פולחן (סימן של מדורה מופיעה ליד סוג הקלף).
ציוד (equip spell) - קלפים לציוד מפלצת (סימן של פלוס מופיע ליד סוג הקלף).
משחק מהיר (quick play spell) - באמצעותם ניתן להגיב לפעולות היריב. כמו כן, ניתן להפעיל קלפי קסם מהיר בכל אחד משלבי התור וגם בתור היריב (בתנאי שהונחו הפוכים בתור הקודם - SET) (סימן של ברק מופיע ליד סוג הקלף).
זירה (field spell) - קלפים שיש להם השפעה על זירת המשחק (שני הצדדים של הדו-קרב) (סימן של מצפן מופיע ליד סוג הקלף).
קלפי מלכודת (trap cards) - קלפי קסם שיש להם השפעה מזיקה על היריב. יש כמה סוגים:
רגילים (normal traps) - בעלי השפעה רגילה.
מתמשכים (continues traps) - בעלי השפעה למספר ממושך של תורים (סימן "אינסוף" מופיע ליד סוג הקלף).
נוגדים (counter trap cards) - בעלי השפעה ישירה על המהלכים של היריב (סימן חץ מופיע ליד סוג הקלף).